Na dworowym swjedźenju wjele zajimaweho widźeć a słyšeć było
Čorny Chołmc (BW/SN). Wjesne a ratarske žiwjenje takrjec k přimnjenju dožiwić bě wotmysł dworoweho swjedźenja sobotu w Čornym Chołmcu. Sta wopytowarjow su tam cyły dźeń po za wobchad zawrjenym hłownym puću dundali, na dworach statokow přebywali a so wot mnohich hudźbnych a dalšich poskićenjow zabawjeć dali. Mjez wopytowarjemi běchu tež Serbja z Hórkow, Ralbic, Pančic-Kukowa a wot druhdźe. Mjez druhim dožiwichu woni na Rječkec statoku hnydom na kromje wsy program 3. a 4. lětnika Wojerowskeje zakładneje šule „Handrij Zejler“ pod nawodom wučerki Reginy Kummeroweje. Holcy a hólcy přednjesechu w dobrej serbšćinje znate a nowše serbske pěsnje a basnje a předstajichu bantowu reju. Niklas Scheibe wustupi jako Pumpot.
szl_Latn szl_Latn